
Cucur coklat 


Alhamdulillah bersyukur ke hadrat Allah SWT, kerana dengan izin rahmat dan kasih sayangnya 
dapat disiapkan eatatan hiking iog ini. Catatan ini dituiis bagi menjadi rekod perjaianan untuk 
rujukan pendaki di masa hadapan daiam masa yang sama perkongsian berkenaan dengan 
pengajaran dan dapatan yang kami peroiehi sepanjang 4 hari 3 maiam perjaianan kami mendaki 
Gunung Tahan. Log ini teiah dituiis oieh Padu Outdoor Ciub, makiumat iengkap seperti dibawah: 

Nama kumpulan: Padu Outdoor Ciub 

Ahli kumpulan; 

1. Muhammad Radhi bin Abdui Rahman (Ketua) 

2. Syed Ahmad Pathi bin Syed Mohd Khair 

3. Umar Muhajir bin Ghazaii 

4. Muhammad Ikhwan Mahadzir 

5. Ahmad bin Abdui Hadi 

6. Pansuri Kamarudin 

7. Ahmad Akif Adam 

8. MdZhafran 

9. Ahmad Abduiiah 

10. Hasan 

11. Umair Jazian 

Tarikh: 22 Oktober 20i4 - 25 Oktober 20i4 


Proses perancangan 

Kami teiah meraneang perjaianan ini seiama iebih kurang dua buian awai. Proses ini bermuia 
dengan mengumpuikan pendaki-pendaki yang berkeiapangan, persediaan membeii barang 
keiengkapan, serta urusan rasmi untuk mendapatkan permit hutan dan sebagainya. 

Bagi memudahkan urusan dengan pejabat hutan, kami mengambii keputusan untuk menggunakan 
orang tengah, memandangkan mereka teiah iama daiam urusan ini, dan juga kami kesuntukan masa 
untuk mengurusannya. Kami teiah memiiih Outdoor Ciub Uneie (Radhi) bagi menguruskan 
perjaianan kami. 

Bagi satu guider maksimum 12 orang pendaki, dan setiap pendaki dikenakan bayaran sebanyak 
RM160. Bayaran ini tidak termasuk makanan sepanjang pendakian, tambang perjalanan, wang 
pengeposan sijil dan kelengkapan. Jumlah yang dibayar ini hanya merangkumi upah guider, 
bayaran 4 wheel drive ke tapak permulaan tracking, sijil, permit hutan dan kamera. 

Kelengkapan 

Bagi persediaan kelengkapan antara barangan wajib termasuk barang makanan, kelengkapan 
masakan, kelengkapan tidur, ubat-ubatan, kamera, dan kelengkapan mendaki. 

Persiapan makanan perlu dibincang secara bersama terlebih dahulu, perlu dibahagikan ‘siapa perlu 
bawa apa’. Agar makanan yang dibawa tidak berlebihan dan menjadi pemberat sepanjang 
perjalanan. Menu masakan juga perlu ditentukan terlebih dahulu, menu masakan perlulah 
dirancang semudah mungkin. Elak kan dari merancang masakan yang tidak masuk akal seperti 
kari ayam, nasi goreng paprik, ikan kelah masak 3 rasa dan sebagainya. Memadai nasi putih 
bersama sardin. Antara lauk lain yang sesuai adalah bilis goreng, telur goreng dan masakan yang 
sudah dibungkus dalam bentuk pes atau half cook. 

Kelengkapan memasak yang lain termasuk gas, dapur, kuali/periuk, mesh tin, pinggan, cawan, 
sudu, senduk, pisau, lighter dan sebagainya. Jangan bergantung pada kayu kayan hutan untuk 
bahan api kerana anda tidak dapat meramal cuaca, sekiranya hujan sangat sukar menggunakan 
kayu hutan bagi dijadikan bahan api, melaikan anda sememangnya minat dengan cabaran. Bagi air 
minuman, memadai anda membawa air botol 1500 ml setiap seorang, sehabisnya bekalan air anda, 
anda akan merasai ke enakan air sungai. Tidak perlu membawa 1 gallon air atau penapis air jenama 
hijrah untuk dibawa ke puncak gunung. 

Bagi kelengkapan tidur anda boleh membawa sleeping bag, khemah, kanvas, Aysheet, hammock 
dan juga sleeping matt. Namun saya mencadangkan agar anda tidak perlu membawa khemah, bagi 
meringankan bebanan. Cukup setiap pendaki membawa tali, Bysheet dan kanvas, kerana 
kelengkapan ini lebih ringan untuk dibawa, juga masa yang diambil untuk memasang dan 
menanggalkan nya juga lebih pantas. 

Bagi hammock anda boleh menggunakan nya di campsite sebelum sampai ke Checkpoint Bonsai, 
selepas dari checkpoint ini tiada lagi pokok besar dan tinggi untuk menggantung hammock. 
Kebiasaan nya 2 malam anda akan bermalam di campsite yang boleh menggantung hammock dan 
1 malam di kaki gunung di mana hammock tidak dapat digunakan. 

Ubat-ubatan juga tidak boleh dianggap ringan. Ubatan asas perlu dibawa seperti panadol, ubat 
sakit perut, bandage, plaster. Bagi mereka yang mempunyai penyakit lelah, ubatan peribadi extra 
anda perlu dibawa agar perkara yang tidak di ingini tidak berlaku. Bagi mereka yang tidak mahu 
dihinggapi pacat, anda bolehlah menyapu antiseptik dettol dikaki sebelum tracking, pastikan anda 

menyapunya semula selepas melalui sungai bagi memastikan kesan berterusan. Untuk memastikan 
anda tidur dengan aman, saya nasihatkan anda membeii mosquito repeiient bagi tujuan menghaiau 
nyamuk. 

Bagi keiengkapan pendakian saya sarankan anda memakai kasut getah kaiis air. Boieh dapatkan 
di kedai-kedai cina dengan harga yang murah. Tidak periu anda membawa kasut-kasut berjenama 
anda seperti nike tempo, converse, vans of the waiis, safety boot atau bata. Kerana iaiuan yang 
akan anda tempuhi memeriukan anda memakai kasut yang kaiis air. Laiuan juga beriumpur dan 
iasak, bakai membuatkan kasut berjenama anda kotor dan koyak. Kasut getah adaiah yang terbaik 
kerana kaiis air, ringan dan tahan iasak. Baju harusiah beriengan panjang untuk meiindungi tangan 
anda dari duri dan gigitan haiwan. Seiain itu kamera juga amat penting bagi mengabadikan detik- 
detik berharga anda diatas puncak nanti. 

Sekiranya anda ingin membawa taiifon bimbit, saya sarankan anda membawanya. Kerana terdapat 
beberapa checkpoint yang ada iine, bahkan diatas gunung juga network bar anda fuii dan anda 
boieh update instagram secara instant. Tapi tidak dinafikan kebanyakan masa, taiifon anda tidak 
akan menjumpai network. Sekiranya anda hendak membawa duit atau kredit kad, anda boieh 
iupakan kerana sepanjang perjaianan tiada 7 eieven dijumpai. 

Beg yang anda bawa juga periu perhatian serious, ia hendakiah tahan iasak dan mampu membawa 
beban yang berat tanpa rosak. Eiakkan membeii beg yang tidak originai kerana anda akan 
menyesai di kemudian hari apabiia beg anda koyak. Pastikan juga beg anda mempunyai rain cover 
bagi memastikan barang yang dibawa sentiasa kering dan boieh digunakan. Pendakian hanya 
diiakukan ketika hari siang, namun anda dinasihatkan membawa headiamp bagi urusan di waktu 
maiam. 

Solat 

Soiat ini merupakan perkara yang sangat-sangat periu dijaga. Kerana seiengkap mana pun 
persiapan yang kita bawa, hakikatnya ALLAH yang menentukan segaia-gaianya. Keseiamatan, 
kesihatan dan kejayaan adaiah miiik ALLAH. Pergantungan kita oieh itu periuiah kepada ALLAH 
bukan pada beg kita, bukan pada guider atau seiainnya. Oieh itu periu kita menjaga hubungan 
dengan ALLAH dengan menyempurnakan soiat sepanjang pendakian. 

Bagi menentukan arah kibiat anda tidak periu risau, anda tidak periu membawa kompas atau 
bergantung pada apps kibiat daiam smartphone yang sentiasa berubah-ubah. Arah kibiat teiah 
ditanda di kesemua checkpoint dan perhentian. Anda hanya periu menyediakan kanvas atau iapik 
untuk bersembahyang sahaja. 

Sebeium mendaki 

Mungkin ramai yang tertanya-tanya apa yang dimaksudkan dengan eucur coklat dan kenapa 
dijadikan ganti bagi kata pendahuluan. Kebiasaan nya orang menggunakan sekapur sireh atau 
secawan kopi. Sebenarnya cucur coklat merupakan menu istimewa yang kami sediakan semasa 
pendakian kami. 

Di hari-hari akhir, kami mahu menghabiskan bekalan makanan, berbaki tepung dan coklat. Jadi 
ahli kumpulan kami menyediakan cucur coklat bagi penghabisan stok. Saya abadikan menu ini di 
dalam log pendakian ini sebagai kenangan. 

Day 1 

Kami sampai ke Merapoh sekitar jam 4 pagi menaiki kereta dari Johor. Terdapat juga ahli 
kumpulan yang menaiki bas dan kereta api. Bagi yang menaiki kereta api, perlu turun di gua 
musang kerana stesen kereta api merapoh sudah tidak digunakan. Kami mengambil keputusan 
untuk tidur di surau berhampiran sementara menunggu hari terang. 

Sesudah subuh kami mengumpulkan semua barang makanan yang telah dibincangkan untuk 
dibawa dan dibahagiakan kepada setiap orang. Uncle Adam, outdoor club yang kami hubungi 
untuk menguruskan kami juga tiba di surau untuk membantu dan memudahkan proses pendaJtaran. 
Sekitar jam 9.30 pagi kami tiba di Pejabat Hutan Sungai Relau dan mendaJtar diri. Selepas itu, 
kami membuka semua barang yang kami bawa untuk di ishtiharkan di pejabat hutan. 

Antara barang penting yang perlu di ishtiharkan termasuk bilangan plastik,tin, botol, gas, baju, dan 
bateri. Oleh itu saya nasihatkan anda tidak perlu packing barang secara kemas dahulu, kerana anda 
perlu membukanya semula di pejabat hutan. Kelengkapan tidur seperti baju tidur, hammock, 
sleeping bag dan khemah perlu dibalut plastik untuk memastikkan nya sentiasa kering. Setiap 
barang yang telah di ishtiharkan akan di periksa semula setelah anda turun. Jadi pastikan ia tidak 
hilang. Sekiranya barang ini tidak mencukupi, anda tidak akan diberikan sijil. 

Selepas itu, anda akan menerima taklimat ringkas dari pegawai hutan berkenaan dengan peraturan 
di Taman Negara bagi pendaki.Antara isi taklimat tersebut ialah: 

• Harga permit masuk ke taman negara adalah RMl sementara permit membawa masuk 
kamera berharga RM5. 

• Sekiranya sesat anda dinasihatkan untuk tidak meneruskan perjalanan, sebaliknya duduk 
di posisi tersebut atau berpatah balik. 

• Pendaki adalah dilarang untuk membawa keluar apa juga barang dari hutan. 

• Dilarang keras membuang apa-apa jenis sampah di dalam hutan. 

• Tidak dibenarkan berjalan ketika malam hari. 

• Sentiasa mematuhi arahan guider. 

• Tidak dibenarkan membawa bom ikan atau peralatan menangkap ikan. 

• Dilarang berjalan sendirian sekalipun untuk membuang air. 


Taklimat ini berlangsung selama lebih kurang 20 minit. Selepas itu kami dibawa menaiki 4 wheel 
drive merentasi kawasan berbukit selama lebih kurang 20 minit. Anda dinasihatkan menjaga 
kepala sepanjang perjalanan agar tidak terhantuk dahan pokok. Kami kemudian tiba di Kuala 
Juram. Kuala Juram merupakan lokasi yang ditempatkan Santuari Kelah, dimana anda boleh 
melihat banyak ikan kelah jinak berenang-renang. Disini, kami mendengar sedikit taklimat dari 
guider berkenaan dengan perjalanan pada hari pertama. Hari pertama kami berjalan sejauh 13.5 
km ke Kem Kor. Setelah taklimat, kami bersama membuat sedikit regangan badan dan sama-sama 
berdoa kepada Allah SWT agar dipermudahkan perjalanan. 

Kami memulakan tracking pada hari tersebut sekitar jam 11.40 pagi. Perjalanan ke Kem Kor dari 
Kuala Jeram tidak lah begitu memenatkan, tiada track mendaki yang banyak, kebanyakan nya 
hanyalah track landai. Walaupun tidak letih kerana perjalanan, namun masih terasa penat dan bahu 
terasa lenguh, hal ini kerana di hari pertama beg berisi makanan dan kelengkapan masih penuh. 
Jadi cabaran utamanya adalah beg anda yang berat, bukan track mendaki. 

Sepanjang perjalanan anda akan melalui 4 sungai yang besar. 3 daripadanya dengan kedalaman 
hingga ke betis dan satu hingga ke peha. Anda juga akan melalui beberapa anak-anak sungai kecil, 
sekiranya bekalan air anda telah habis, anda disarankan mengisi botol menggunakan air sungai. 

Check point pertama yang dilalui adalah Kuala Luis, checkpoint ini terletak kira-kira 4.5 kilometer 
dari Kuala Juram. Kami tiba sekitar jam 12.45 setelah lebih kurang 1 jam berjalan. Disini kami 
berehat untuk makan tengahari yang telah dibekalkan oleh Pejabat Hutan (makan pagi dan 
tengahari untuk hari pertama kami disediakan). Kami juga bersolat zohor dan asar secara jamak 
disini. Setelah kami sempurna bersolat, kami meneruskan perjalanan. 

Hentian seterusnya adalah di Lata Luis, jarak dari Lata Luis dan Kuala Luis hanya 3 kilometer. Di 
tengah perjalanan, Ahmad bin Abdul Hadi tertinggal khemah, mujur tidak jauh. Pasukan 
pendakian terpaksa berhenti seketika dan menghantar dua orang wakil untuk mendapatkan semula 
khemah. 

Setelah 5 jam perjalanan, akhimya kami tiba di Kem Kor sekitar jam 4.30 pm. Kami bernasib baik 
kerana tiba sebelum hujan, setibanya kami di Kem Kor hujan tumn dengan lebat, dan air sungai 
naik dan mengalir dengan laju, sekiranya kami lambat, kemungkinan besar kami terkandas dan 
terpaksa menunggu sehingga hujan reda dan aliran sungai menjadi tenang semula. Alhamdulillah, 
cantik susunan Allah SWT. 

Kami terus memasang Uysheet setibanya di Kem Kor, hujan masih belum reda. Kami memasang 
khemah, membentang kanvas, mengikat hammock di dalam hujan. Selesainya pemasangan semua 
Aysheet, khemah dan hammock, kami terus memulakan proses memasak. 

Sepanjang perjalanan kami mengenali perwatakan guider kami, beberapa kali kami mencuba untuk 
beramah mesra dengan nya, sekadar mahu menjalin persahabatan dan berbual. Namun mendapat 
balasan yang dingin. Minta tolong ambil gambar atau ajak bergambar bersama juga tidak mahu. 
Setibanya di Kem Kor, guider kami menaikkan tlysheetnya sendiri, dan masak sendiri. Panjang 
lagi pengalaman kami bersama guider tersebut yang bakal anda baca di halaman-halaman 
seterusnya. 

SUNGAI RELAU 



20 MINIT MENAIKI 
4 WHEEL DRIVE 


KUALA JURAIVI 


4.5 KM 


KUALALUIS 


3 KM 


LATALUIS 


6 KM 


KEM KOR 


Petang itu kami mengalas perut dengan nasi putih, telur dadar serta sedikit sambal bilis. Apabila 
gelap mula menyelimuti kawasan hutan, hujan mula reda dan akhimya berhenti. Selesai makan 
kami bersama-sama melaksanakan solat maghrib dan isya’ secara jamak. Solat kami berlapikkan 
ponco dan plastik sahaja disuluhi headlamp bagi menerangi tempat sujud. Selesai solat kami 
bersama-sama membaca zikir ma’thurat sughra. Dan tiba-tiba kami melihat ada cahaya yang 
menghampiri kami ketika malam sudah gelap selesai membaca ma’thurat. 

Rupa-rupanya guider kami yang datang. Dia datang untuk memberi taklimat berkenaan perjalanan 
pada esok hari. Katanya esok kami akan mula berjalan seawal 7.30 pagi, dan track pada esok hari 
tidak lagi landai, 90 peratus adalah track mendaki dan kami perlu mendaki sepanjang 17.5 km. 
Selesai taklimat kami berbual seketika sebelum semua akhirnya terlelap dan tidur. 

Day 2 

Kami bangun awal di hari kedua, sekitar jam 5 pagi untuk bersolat subuh. Setelah solat subuh 
secara berjemaah, kami mula memasak sarapan pagi dan tengahari. Bagi menjimatkan masa 
perjalanan, makanan untuk tengahari dimasak terus dan dibungkus untuk di makan semasa dalam 
perjalanan. Kerana untuk hari ketiga kami akan bermalam semula di Kem Kor, makanan untuk 
hari ketiga dan hari terakhir disimpan di satu tempat khas. Kami hanya membawa barang makanan 
untuk dimasak pada malam hari kedua, sarapan dan makan tengahari hari ketiga. 

Setelah selesai memasak dan makan, kami mula mengemas barang dan membungkus semula 
khemah, tlysheet dan kanvas. Setelah siap semuanya kami memulakan perjalanan pada pagi itu 
sekitar jam 8.30 pagi, lewat 1 jam dari masa yang dipersetujui oleh guider kami. 

Dari Kem Kor kami melalui kawasan-kawasan yang berlumpur, licin dan track mendaki. Selepas 
lebih 1 jam perjalanan kami tiba di perhentian Permatang yang terletak kira-kira 2.5 kilometer dari 
Kem Kor. Kami hanya berehat sebentar untuk menghilangkan lelah dan meneguk beberapa teguk 
air sungai. Kemudian kami menerus kan semula pendakian. 

Di tengah jalan sebelum sampai ke perhentian seterusnya, sahabat kami yang merupakan salah 
seorang dari ahli kumpulan pendakian, Ahmad ‘Akif bin Adam telah diserang lelah. Dia kehabisan 
nafas dan pening kepala. Kami mengambil keputusan untuk membahagikan barang-barang yang 
terdapat di dalam backback nya dan diagihkan kepada ahli kumpulan yang lain. Selepas beberapa 
kali berehat dan memberi masa untuk nya menghilangkan lelah kami akhirnya tiba ke perhentian 
seterusnya. 

Kami tiba di perhentian Kubang sekitar jam 12 tengahari, perjalanan mengambil masa dua jam 
setengah dari perhentian Permatang. Jarak antara dua perhentian ini adalah kira-kira 3.5 kilometer. 
Disini kami berhenti agak lama untuk berehat dan makan tengahari. Selesai makan kami kembali 
meneruskan pendakian. Pendakian selepas Kem Kor sememangnya mencabar, belum sempat anda 
hilang penat anda akan menjumpai track mendaki kembali. Kami juga beberapa kali berhenti bagi 
meneguk air dan menghilangkan penat dan lenguh. Pada ketinggian ini anda sudah dapat merasai 
suhu yang sejuk. 

Perhentian seterusnya adalah perhentian Berlumut, terletak 1.5 kilometer dari perhentian Kubang. 
Kami tiba pada jam 1 petang. Pada perhentian ini anda sudah mampu melihat permandangan yang 
cantik. Berlumut terletak di ketinggian kira-kira 1493 meter dari aras laut. Kami tidak berhenti 
lama disini dan meneruskan pendakian. 

Dari Berlumut kami menempuhi track pendakian sejauh 5 kilometer ke perhentian Bonsai. Di 
perhentian ini tiada sumber air. Oleh itu sebelum sampai ke Bonsai kami terlebih dahulu 
mengambil wudu dia anak sungai dipertengahan jalan. Bonsai terletak di ketinggian 1705 dari aras 
laut. Pada ketinggian ini anda sudah mampu melihat banjaran-banjaran lain di bawah anda, anda 
mampu melihat bahawa anda berada lebih tinggi dari awan putih. Kami menunaikan solat jamak 
Asar dan Zohor disini. 

Perjalanan dari Bonsai ke hentian setemsnya merupakan antara perjalanan yang paling menarik 
dan paling akan anda hargai. Disini kawasan nya berbatu, dan pokok disekelilingnya renek-renek 
sahaja. Sambil mendaki bukit berbatu anda boleh merasai dan melihat kabus berlalu, datang dan 
pergi. Sejuk! 

Anda juga mampu melihat banjaran-banjaran sekeliling dilitupi awan putih. Kami sangat teruja 
ketika sampai kebahagian ini. Semua orang mengeluarkan kamera, kami seolah-olah hilang penat, 
kini bukan lagi masa mendaki tapi masa bergambar. Permandangannya begitu indah dan 
mengasyikkan. Masing-masing tersenyum gembira mengucapkan pujian kepada Pencipta 
keindahan ini. Subhanallah, mashallah. Melihat permandangan ini, segala penat dan lelah tiba-tiba 
hilang. Hingga ahli kumpulan kami, Umar Muhajir Ghazali tersasul: 

“Mashallah, cantiknya macam syurga ” 

Hakikatnya kami masih di dunia. Ya, didunia sahaja sudah dapat lihat keindahan seperti ini, 
bayangkan di syurga nanti. Kami meneruskan juga perjalanan dalam kadar yang perlahan, kerana 
sibuk bergambar, merentas kabus, mendaki bukit berbatu putih. Akhimya kami tiba di hentian 
akhir pada hari tersebut iaitu perhentian Bukit Botak pada jam 6.30 petang. Terletak 3 kilometer 
dari Bonsai, dan berada 1943 meter dari paras laut. Bukit Botak ini merupakan perhentian di kaki 
Gunung Tahan. 

Suhu di Bukit Botak sememangnya sejuk. Saya nasihatkan anda untuk membawa baju sejuk untuk 
kekal sihat pada ketinggian ini. Pada petang itu, kami melihat matahari tengeelam meninggalkan 
kawasan banjaran, langit berwama jigga dikawasan banjaran itu sememangnya memukau hati. 
Tiada kata dapat ditulis bagi mengungkapkan kecantikan hatinya, pemandangan indah ini sedikit 
sebanyak menyentuh emosi, membuatkan anda terfikir mengenai kehidupan dan bertapa 
berharganya hembusan nafas yang dikurniakan oleh Yang Maha Esa. 

Setelah selesai memasang khemah dan menyusun kelengkapan tidur, kami terus bersiap-siap untuk 
menunaikan solah berjemaah bersama. Kawasan Bukit Botak ini juga berbatu dan sejuk, saya 
sarankan anda membawa sleeping matt. Selesai solat maghrib dan isya secara jamak dan bersama 
membaca zikir maThurat, kami mula menyiapkan masakan untuk makan malam. Malam itu kami 
bersama menyediakan nasi putih bersama dengan sardin. Kami juga mempuat mesh potato, namun 
sebab terlebih garam, kami mengambil keputusan untuk membancuh kentang hancur selebihnya 
bersama tepung untuk dibuat cucur. 

KEM KOR 

2.5 KM 

PERMATANG 

3.5 KM 

KUBANG 

1.5 KM 

BERLUMUT 

5.5 KM 


BONSAI 

3 KM 

BUKIT BOTAK 


Ketika sedang sibuk memasak, malam itu hujan renyai-renyai turun. Selepas selesai memasak dan 
makan, kami bersiap untuk tidur. Malam itu, seorang sahabat kami, Pansuri Kamarudin diserang 
penyakit Hypo namun tidak begitu teruk, malam itu dia berselubung dan tidur awal, makan pun 
tak mahu.Pening dan demam katanya Sebelum tidur, kami dipesan oleh guider untuk bersiap awal 
esok hari kerana akan mendaki ke puncak bermula jam 6 pagi, selepas selesai solat subuh. 

Day 3 

Kami bangun awal pada hari ketiga seperti biasa, jam 5 pagi kami sudah bersiap dan solat 
berjemaah bersama. Di Bukit Botak terdapat anak sungai kecil, air sangat sejuk. Selepas solat 
subuh bersama kami bersiap untuk mendaki keatas. Saya membawa dua set pakaian, satu untuk 
mendaki, dan satu set lagi saya pastikan sentiasa kering untuk tujuan tidur di malam hari. Saya 
nasihatkan anda juga membuat perkara yang sama. Tidak perlu membawa semua baju didalam 
almari pakaian anda untuk dibawa bersama. 

Oleh kerana suasana yang begitu sejuk pada pagi itu, saya mengambil keputusan untuk tidak 
menukar kepada baju mendaki yang masih lembab. Anda boleh memakai baju anda yang kering 
sekiranya hari tidak hujan kerana track mendaki dari kaki Gunung Tahan ke atas tidak kotor. 
Kebanyakan nya berbatu, cuma hanya ada beberapa lopak air, jadi anda selamat untuk mendaki 
menggunakan baju kering anda. 

Perjalanan juga tidak mengambil masa yang lama kerana jarak dari Bukit Botak hanya 1 kilometer. 
Kami bertolak pada jam 6 pagi dan tiba pada jam 7 pagi. Dalam perjalanan saya masih tidak 
berputus asa dan cuba untuk mengajak guider untuk bersembang. 

“Jauh lagi ke ni bang? ” soal saya. 

“Awakjaian ajeiah ” balasnya dengan nada menyampah. 

Ini kali terakhir saya mencuba. 

Kami sempat melihat matahari terbit pagi itu. Indahnya hanya Allah yang tahu. Melihat kepulan- 
kepulan awan juga bukit-bukit dan hutan yang terhampar luas membuatkan seolah-olah anda 
berada di atas puncak dunia. Kami begitu teruja, dan mula mengambil gambar. 

Masing-masing begitu teruja melihat bukit-bukit terhampar luas dibaluti kepulan awan putih dan 
matahari yang baru muncul tiba. Puncak Gunung Tahan di altitud 2187 meter dari aras laut 
merupakan puncak yang tertinggi di semenanjung Malaysia. Diatas ini anda mampu melihat 
kebawah dari pelbagai sudut, masing-masing menawarkan keindahan yang tersendiri. 
Kesemuanya akan membuat anda merasakan usaha dan harga yang anda bayar lebih dari berbaloi 
untuk menikmati keindahan ini. 

BUKIT BOTAK 

1 KM 


GUNUNG TAHAN 


Ketika kami asyik men ik mati keindahan dipuncak ini, kedengaran jeritan dari guider kami, 
memarahi kami agar segera turun semula, konon nya sudah lewat. Kami masing-masing berasa 
tidak berpuas hati, kami membayar hampir dua ribu ringgit, mengambil cuti selama 4 hari bagi 
mendaki dan dibenarkan berada di puncak hanya selama 20 minit? 

Sekiranya anda ke Gunung Tahan dan mendapat guider yang berperangai seperti ini saya 
nasihatkan anda berda di puncak dengan lebih lama kerana itu adalah hak anda. Hal ini kerana, 
anda membayar guider, ia merupakan program anda, guider yang sepatutnya mengikut masa anda. 
Ya, dia mungkin menasihatkan sedemikian supaya anda selamat sampai semula ke Kem Kor 
sebelum gelap. 

Tetapi percayalah, sekiranya anda bertolak dari Bukit Botak pada jam 12 petang sekali pun anda 
mampu sampai sebelum gelap. Perjalanan turun dari puncak ke Bukit Botak hanya mengambil 
masa 30 minit. Jadi sekiranya anda sampai ke puncak pada jam 7 pagi saya nasihatkan anda 
mengambil masa sekurang-kurangnya 1 jam atau satu jam setengah. Kemudian anda akan sampai 
ke Bukit Botak semula jam 9 pagi. Anda punya 2 jam untuk memasak dan mengemas khemah. 
Sekiranya anda bertolak jam 11 pagi, anda masih mampu sampai ke Kem Kor pada jam 6 petang. 

Hal ini kerana, track dari Bukit Botak ke Kem Kor bukan lagi track mendaki sebaliknya track 
menurun. Dan beg anda sudah ringan kerana barangan makanan telah dihabiskan. Anda hanya 
akan membawa pakaian dan khemah sahaja turun. Jadi ambil masa anda. 

Kerana kami pertama kali naik, kami akur dan menuruti arahan dari guider walaupun hati tidak 
berpuas hati. Kami turun pada jam 7.30 pagi dan tiba semula di Bukit Botak pada jam 8.00 pagi. 
Kami membersihkan diri, memasak, makan, dan berkemas. Kami siap untuk bertolak pada jam 
9.30 pagi, 30 minit lewat dari perancangan asal. 

Ketika kami hendak mula bertolak, guider kami mengumpulkan kami dan memarahi kami. Dia 
mengatakan kami melayannya seperti tunggul kerana tidak menepati masa. Dia juga berkata mulai 

dari sekarang dia tidak lagi akan memberi arahan, dan kami boleh bertolak, makan mengikut 
sesuka hati kami. 

Dalam hati saya berkata “ Ini memang program kami dan suka hati kami lah mahu bertolak dan 
makan bila. Tugas guider hanya memberi ‘guide 'bukan membuat keputusan ” 

Ketika itu saya sudah mati perasaan dengan guider ini. Semakin menyampah, sudahlah tidak mahu 
bergaul, kini melayan kami seperti budak-budak. Dalam perjalanan saya bersembang dengan 
rakan: 

“Guider ni tak faham, orang datang ke Gunung Tahan ini mahu berekreasi, merehatkan minda 
bersama rakan-rakan, kami bukan datang ke kem askar” 

Apa pun kami teruskan juga perjalanan. Kami berjalan dengan pantas. Pada jam 10.30 pagi kami 
sudah berada di Bonsai, jam 12.30 kami tiba di Berlumut dan jam 1.10 ptg kami sudah tiba ke 
Kubang. 

Saya tidak memakai kasut getah, sebaliknya membeli kasut plastik. la lebih ringan namun tidak 
tahan. Dihari kedua sudah merekah dan sedikit pecah, dihari ketiga pecahnya semakin besar dan 
selalu tertanggal. Saya terpaksa mengikat kasut tersebut dengan tali. 

Selepas dari perhentian Kubang saya bertemu dengan seorang pakcik. Katanya 20 tahun yang lalu 
dia pernah mendaki Gunung Tahan, kali ini dihari tua dia membawa isteri dan anak untuk mendaki 
bersama. Sempat saya berdialog bersamanya. 

Pakcik: “Mana guider kamu? ” 

Saya: “Ada di belakang, dia merajuk dengan kami, kerana kami lambat sikitpada pagi tadi ” 

Sambil menundukkan kepala sambil menggeleng pakcik itu menyambung: 

“Tak boleh begitu, dia kena sabar, dulu 20 tahun yang lalu, masa pakcik naik guider kami muda, 
umur 18 tahun, kami masa tu lewat 20-an. Dia tak mahu bergaul, duduk pun di khemah sendiri 
jauh-jauh. Guider tak boleh begitu, saya kata kepadanya untuk makan bersama kami sebab kami 
memang membawa makanan untuk dia juga, sepatutnya makan sekali bersembang. Dia tak mahu, 
saya marah dia. Saya kata kamu toreh tangan kamu, saya toreh tangan saya, kita tengok darah 
kita sama merah ke tidak. Sampai habis lepas tu okay, masa turun dah habis pun sampai berpeluk- 
peluk kami masa nak berpisah ” 

Saya mengangguk dan berkata: “ Guider muda sekarang pakcik, macam tu lah, dia anggap ini 
hanya kerja untuk dapat duit” 

Kami menyambung bersembang lagi seketika, sebelum saya meminta izin untuk meneruskan 
perjalanan. Katanya dia jumpa 2 orang kawan kami sebelum ini. Mereka turun laju, jam 3 mungkin 
sudah sampai ke Kem Kor. 

Dalam perjalanan selepas Berlumut saya terpisah sebentar dari kumpulan. Umar Muhajir dan 
Umair sudah jauh di depan dan yang lain jauh di belakang. Saya ketika itu sudah kehabisan air. 
Saya tidak memenuhkan air semasa di Bukit Botak kerana airnya berwama kuning dan saya tidak 
meyakini kebersihan air tersebut. 

Dalam masa yang sama kaki saya sed ik it terseliuh. Jadi saya berjalan berseorangan ditemani kaki 
yang sakit dan botol air yang kosong. Saya merasa begitu dahaga seolah-olah mahu pengsan. 
Namun saya teruskan juga perjalanan. Dalam Jikiran saya sekiranya saya duduk dan menunggu 
ahli kumpulan lain yang di belakang untuk datang, rasa dahaga itu tidak akan hilang. Saya tetap 
juga perlu menahan dahaga itu sehingga mereka sampai. 

Sekiranya saya berjalan dan pengsan, tentu saya pengsan dalam keadaan lebih dekat dengan Kem 
Kor, jadi saya teruskan perjalanan. Saya begitu dahaga dan melihat kiri dan kanan mencari air, 
dalam perjalanan saya melihat ada sedikit air bertakung di dedaun kering yang ada di lantai hutan. 
Saya lantas mengambilnya bagi membasahkan tekak. Namun, tidak mencukupi. Rasa dahaga terus 
mencengkam. 

Sampai ke satu denai, saya teringat membaca buku ikhtiar hidup ayah saya di rumah ketika kecil. 
Salah satu cara untuk mendapatkan sumber air adalah dengan memotong akar pokok yang terjuntai 
dari atas pokok secara tirus. Saya lantas berhenti dan mengeluarkan pisau dan memotong akar 
pokok yang ada. Setelah memotong dan menonggu tiada juga air yang keluar. Saya menyentuh 
hujung akar yang telah dipotong itu, kering. Saya mengambil keputusan untuk meneruskan 
perjalanan.Setiap langkah yang saya bawa menambahkan lagi rasa dahaga. Saya terJikir, di dunia 
juga dahaga seperti ini begitu menyeksakan. Bagaimana perasaan dahaga di akhirat nanti? 

Dipendekkan cerita akhirnya saya tiba semula di hentian Permatang sebelum pengsan. Dari situ 
saya perlu berjalan lagi menuruni bukit kecil bagi mendapatkan sumber air. Saya membasahklan 
kepala dan mengisi botol air. Alhamdulillah, saya begitu bersyukur kepada Allah kerana tiada 
perkara buruk berlaku. Ketika pulang semula ke Permatang dari sumber air saya dapati ahli 
kumpulan yang lain telah tiba dan sedang berehat di Permatang. Alhamdulillah, sekali lagi syukur. 
Saya menceritakan apa yang terjadi, tetapi mereka tidak percaya. 

Kami tiba semula ke Kem Kor sekitar jam 3.30 petang. Umar Muhajir dan Umair telah sampai 
lebih awal, sekitar jam 2.50 petang. Masih ada 3 jam setengah sebelum gelap. Kami merasakan 
begitu rugi kerana tidak mengambil masa lebih lama untuk menghayati keindahan ketika di 
puncak. Namun, apakah daya, nasi telah menjadi bubur lambuk. 

Kami pantas menai kk an khemah semula kerana hari kelihatan mendung. Masa yang ada kami 
gunakan untuk membasuh diri, kerana perjalanan turun penuh dengan lumpur. Kami mandi dan 
membasuh baju, seluar, rain cover, beg khemah dan sebagainya. Petang itu hujan turun dengan 
lebat. Selesai mandi dan solat jamak asar dan zohor saya terus tidur kerana merasa kurang sihat. 
Malam itu saya bangun semula untuk solat maghrib dan isyak secara berjemaah dan membaca 
ma’thurat sebelum kembali ke khemah untuk tidur. Katanya malam itu mereka masak ayam dari 
pes kurma yang dibawa. Dalam hati saya berkata: “Dah turun nanti bukan takat ayam kurma, nasi 
arab pon boleh makan ” 

Day 4 

Hari terakhir kami bangun awal seperti biasa. Kerana guider sudah merajuk dan tiada taklimat, 
kami merancang sendiri perjalanan untuk hari terakhir. Kami mula memasak untuk sarapan dan 
makanan tengahari yang hendak dibungkus. 

Semua bekalan makanan dikumpulkan dan dihabiskan. Selesai memasak, makan dan mandi, kami 
mula mengemas khemah, sekitar jam 10 pagi kami bergerak meninggalkan Kem Kor. Oleh kerana 
sudah tiada bekalan makanan dan beg juga teal menjadi ringan. Kami meneruskan perjalanan di 
hari terakhir dengan berlari. Pada jam 10.30 pagi kami sudah tiba semula di Lata Luis dan pada 
jam 11.10 pagi kami tiba di Kuala Luis. 

Disini kami berhenti dan mengambil peluang terakhir untuk mandi di sungai. Kami bergerak 
semula pada jam 12.00 petang dan tiba di Kuala Jeram pada jam 1 petang. Setibanya di Kuala 
Jeram kami membersihkan diri dan menghamparkan barang-barang dibawah terik cahaya 
matahari. 

Saya agak masih berasa kurang sihat di kala itu, jadi saya mengambil keputusan untuk menukar 
ke baju bersih dan menyambung pembacaan saya. Sementara rakan-rakan lain sibuk melihat ikan 
kelah yang ditemak di santuari. 

Ketika saya khusyu dengan pembacaan saya, tiba-tiba terdengar bunyi jeritan: 

“Woi, jangan turun ke sungai, ini Taman Negara ada peraturan! Aku diam korang semua besar 
kepala, belajar tinggi-tinggi tapi besar kepala ” 

Rupa-mpanya suara guider kami menengking ahli kumpulan yang turun ke santuari kelah. Saya 
hanya tersengih. Beberapa minit kemudian mereka kembali ke rumah rehat tersengih-sengih 
kerana dimarahi. Kami mengambil keputusan untuk makan dahulu kerana 4 wheel drive masih 
belum kunjung tiba. 

“Mana tahu kata tak boleh turun, ada tangga tapi takda signboard yang tulis tak boleh turun ” 
bicara Umair ketika makan, nada seperti tidak berpuas hati kerana dimarahi. 

Selesai makan kami bersama menunaikan solat zohor dan asar secara jamak. Usai solat kami duduk 
bersama untuk berkongsi rasa dan mendengar sedikit kalimah akhirah. Masing-masing berkongsi 
berkenaan dengan persahabatan, ukhuwwah, kerjasama, perlunya ada persiapan dalam setiap 
perkara dan pentingnya membuat keputusan yang betul. 

Tidak sempat kami menghabiskan sesi sharing, kenderaan pacuan empat roda tiba. Kami 
mengemas semua kelengkapan yang ada dan diletak diatas kenderaan tersebut. Dari Kuala Juram, 
kenderaan pacuan empat roda itu membawa kami naik dan turun bukit, seperti rollercoaster hingga 
tiba ke Pejabat Hutan Sungai Relau. 

Di sini, kami membuka kembali beg-beg kami untuk diperiksa barang yang telah di isytiharkan 3 
hari yang lalu. Alhamdulillah, kumpulan kami berjaya membawa semua barang yang di 
ishtiharkan kembali dan tidak meninggalkan sisa di dalam hutan. Setelah selesai mengishtihar 
barang, kami diminta untuk memberi nama penuh beserta nombor kad pengenalan, juga wang 
RMIO untuk tujuan pengeposan sijil. 

Yang anihnya, setibanya di pejabat hutan Sungai Relau, guider kami yang asyik marah-marah 
sepanjang perjalanan berubah menjadi peramah. Tiba-tiba dia berubah perwatakan dan dapat 
bersembang dan bergurau senda seperti manusia normal yang lain. Beberapa ahli kumpulan 
melayankan nya, sementara aku sudah tawar hati, malas mahu melayan. 

Kami membersihkan diri di bilik mandi pejabat hutan sebelum bersalaman dan berpelukan sambil 
mengueap selamat jalan. Petang itu sekitar jam 6 petang kami berpeeah, 1 kereta bergerak semula 
ke Johor, 1 kereta pulang ke Kuala Lumpur, seorang menaiki bas ke Kuala Lumpur dan dua orang 
rakan kami menaiki bas pulang ke Kelantan. Masing-masing pulang semula kepada kehidupan 
asal. 

Catatan hati 


Banyak perkara yang saya dapat sepanjang pendakian di Gunung Tahan ini. la bukan saja 
merupakan pendakian fizikal, tetapi juga satu perjalanan emosi dan spiritual. Bukan saja menguji 
ketahanan fizikal, tetapi juga mental. Beberapa dapatan saya coretkan disini, buat tatapan anda 
semua. 

Proses kejayaan 

Semua orang mengimpikan kejayaan, kejayaan ini kemungkinan berbeza antara satu manusia dan 
manusia lain. Ada yang mengimpikan kejayaan dalam bidang akademik, ada yang mahu berjaya 
dalam kerjaya, ada juga yang menganggap kebahagiaan dalam rumah tangga itu satu kejayaan. 
Sebahagian yang lain pula mungkin merasakan dengan mengumpul harta dan menjadi kaya itu 
satu kejayaan. Terdapat juga manusia yang mengharap untuk mendapat redha Allah dan 
dimasukkan ke dalam syurga, bagi mereka inilah kejayaan. 

Begitulah manusia mempunyai definisi kejayaan yang berbeza-beza. Meliputi pelbagai perkara 
seperti akademik, kerjaya, keluarga, kekayaan, kuasa, pangkat dan juga kejayaan akhirat. Damun 
di kebanyakan bentuk kejayaan dan kepelbagaian perbezaannya, ia mempunyai satu perkara yang 
sama. laitu. ada proses yang perlu anda lalui untuk mencapai kejayaan tersebut. 

Untuk tiba di puncak Gunung Tahan, melihat keagungan ciptaan yang indah, panorama yang 
membangkitkan perasaan kagum dan keterujaan juga mempunyai proses. Anda perlu mengambil 
cuti beberapa hari dan mengosongkan jadual, membayar wang untuk pengurusan, membeli segala 
kelengkapan, mendaki selama dua hari meredah sungai, hujan, lumpur dan batuan. Menahan penat, 
dahaga dan kesejukan sepanjang perjalanan. Barulah akhimya anda akan tiba di puncak. 

Begitu juga kejayaan-kejayaan dalam kehidupan. Ada proses, usaha dan pengorbanan yang perlu 
kita lakukan. Kerana kejayaan itu tidak akan datang percuma, perlu ada usaha yang kuat dari diri 
kita sendiri. Sekiranya ingin berjaya dalam pelajaran, perlu mengorbankan beberapa tahun, 
menghabiskan malam-malam dengan membca buku, pergi ke kelas di siang hari dan sebagainya. 

Bagi yang mengimpikan kejayaan diakhirat, formulanya juga sama. Kita melihat para sahabat dan 
golongan awal sebelum kita mengorbankan segala-galanya sehingga nyawa mereka sendiri bagi 
memperolehi keredhaan Allah. Jadi, apakah kita yang Islam sejak lahir ini pasti akan masuk ke 
syurga tanpa melakukan apa-apa, dan tanpa diuji? Pastinya jawapan nya tidak, malah jauh sekali. 

"Apakah manusia mengira bahawa mereka akan dibiarkan mengatakan: Kami telah 

beriman, sedang mereka belum diuji?" 

( Al-Ankabut:2-3) 

Ta’aruf 


Keluar mendaki ini merupakan medan yang sangat subur untuk ta’aruf dan berkenalan. Sekiranya 
anda mempunyai halaqah/usrah medan seperti ini adalah paling subur untuk mengenali ahli 
halaqah anda. Ajaklah murobbi atau anak didik anda kembara bersama. 

Mungkin didalam halaqah seseorang itu boleh memberi pengisian berkenaan dengan ukhuwwah 
dan ithar. Sangat meyakinkan dan melekat dihati, lengkap dengan dalil Al-Qur’an dan juga hadis. 
Di dalam pendakian bersama, anda mampu melihat sendiri ukhuwwah yang ada padanya, ia 
merupakan tazkirah amali, bukan lagi tazkirah menggunakan mulut. 

Anda boleh melihat sikapnya ketika berhadapan dengan pelbagai situasi. Sekiranya diminta 
membawa barang lebih, bagaimana reaksinya. Ketika tiba masa memasak anda boleh lihat 
bagaimana kesungguhan nya. Ketika makan, anda boleh melihat adakah dia boleh berkongsi 
bersama. Ketika masalah hadir adakah dia orang pertama yang akan menghulurkan tangan. Disini 
lah anda mampu mendengar tazkirah amali. Kerana siapa pun mampu berkata-kata, tetapi berapa 
ramai yang mampu melakukan nya. 

Selain itu, anda juga dapat mengenali perwatakannya. Mungkin di dalam halaqah perkataan yang 
keluar dari mulutnya Cuma alhamdulillah, subhanallah, mashallah, bila tiba di lapangan pendakian 
anda mampu menilainya dengan mendengar perkataan apa yang keluar dari mulutnya ketika dia 
terjatuh. Ketika hujan turun, ketika menempuhi perjalanan yang mencabar. Saya bukan 
mengatakan anda mampu melihat keburukan orang, tidak. 

Mungkin anda melihat ahli halaqat anda seorang yang pendiam. Ketika dalam halaqat, tidak 
banyak respon yang keluar dari mulutnya. Namun, bila menjelajah bersama anda akan dapati dia 
merupakan orang yang paling rajin dan tekun berkerja. Dia orang pertama yang menaikkan 
khemah, yang menyalakan api, anda akan dapati rupa-rupanya dia seorang yang pendiam dalam 
percakapan namun tidak diam dalam perbuatan. Dia mungkin seorang yang hands on. 

Mungkin didalam halaqah anda sempat mengenalinya beberapa jam, tapi apabila kembara 
bersama, anda akan mengenalinya selama 24 jam. Anda akan mendaki bersamanya, masak 
bersama, mandi sungai bersama, makan bersama, anda akan melihat warnanya yang sebenar. 
Dengan itu, kembaralah untuk mengenali sahabat dengan sebenamya. 

"Wahai Manusia, sesungguhnya telah Aku ciptakan kamu daripada kaum lelaki dan 
perempuan, dan telah Aku jadikan kamu berpuak-puak dan pelbagai kaum supaya kamu 

berkenal-kenalan..." 

(Al-Hujurat: 13) 


18 



Menghargai sebuah kehidupan 

Sepanjang pendakian juga saya dapat merasakan bertapa berharganya sebuah kehidupan. Hidup 
seharian yang dianggap sukar dan kadang terasa membosankan itu sebenarnya merupakan satu 
anugerah dari Allah SWT. 

Kadang kita merasakan penat seharian bekerja mencari rezeki dan kehidupan. Keluar pagi pulang 
malam, hari-hari berlalu begitu melelahkan. Tetapi bila mendaki sebenarnya lebih penat, lebih 
dahaga, lebih melelahkan. Jika dibandingkan dengan kerja harian kita, secara fizikalnya kerja kita 
itu bahkan lebih mudah. 

Ketika di puncak saya menyaksikan keindahan matahari terbit melepasi kepulan awan dan 
banjaran bukit bukau, terasa begitu indah. Saya terfikir, padahal setiap hari matahari terbit, 
mengapa sebelum ini saya tidak merasa keindahan nya. Saya merasakan, setiap perkara dalam 
hidup ini sebenarnya indah, cuba kadang cara kita memandang menjadikan kita berasa ia 
merupakan satu perkara yang biasa sahaja. Namun, jika dilihat dari sudut yang berbeza, barangkali 
itulah perkara yang indah yang kita cari selama ini. 

Saya teringat sebuah perpatah Russia: 

“To, shto ti ishesh vsyu shzizn, moshet bit blizhse, chem ti dumayesh” 

Maksudnya perkara yang kita cari sepanjang hidup kemungkinan lebih dekat dari apa yang kita 
fikirkan. Mungkin didalam hidup ini kita mencari kebahagiaan, kita berkerja siang dan malam 
mengumpul harta untuk membelinya, padahal kebahagiaan itu ada pada hati kita. Dan kita tidak 
pemah mencari kebahagiaan itu didalam hati kita, selama ini mungkin kita mencari di tempat yang 
salah. 

Saya juga merasakan setiap orang yang Allah pertemukan dengan kita datang untuk mengajar kita 
sesuatu. Sahabat datang untuk mengajar kita bertapa manisnya nilai persahabatan dan 
persaudaraan. Pencuri datang bagi memperingatkan kita agar lebih berhati-hati, dan memberi tahu 
bahawa bukan semua manusia didunia berniat baik. Seorang yang pemarah Allah pertemukan 
dengan kita agar kita mengerti bertapa buruknya sifat pemarah, ia tidak disukai oleh orang lain. 
Oleh itu, kita tems belajar. Belajar dari sesiapa pun. 

Begitulah apa yang saya rasa sepanjang perjalanan ini. Ambil lah peluang yang ada, hargailah dan 
kembaralah. Pergilah ke tempat yang belum anda jejaki, temuilah mereka yang belum anda kenali. 
Maka anda akan melihat sebenamya dunia ini lebih besar dari apa yang anda sangka sebelum ini. 

" Maka tidak pernahkah mereka berjalan di bumi, sehingga hati (akal) mereka dapat 
memahami, telinga mereka dapat mendengar? Sebenarnya bukan mata itu yang buta, tetapi 

yang buta ialah hati yang di dada." 

(Surah Al-Hajj : 46) 

Penutup 

Begitulah sedikit eoretan yang dapat saya kongsikan bagi ‘Gunung Tahan Hiking Log” ini. 
Semoga dengan sedikit catatan ini dapat memberi sedikit ilmu dan pengenalan buat mereka yang 
hendak memula kan perjalanan, agar mampu lebih bersedia dan dapat menimpa pengalaman dari 
mereka yang telah melaluinya. 

Semoga dengan sedikit perkongsian rasa yang dicoretkan dapat membantu kita melihat kehidupan 
dengan perspektif yang betul. Kerana hidup ini berlalu dengan sangat pantas, kadang kala ia berlalu 
lebih pantas dari kelajuan akal kita untuk memikirkan apa yang hendak kita lakukan dengan hidup 
ini. 

Oleh itu, kita memerlukan panduan, catatan dari pengembara hidup silam, agar dapat kita ambil 
pengajarannya, berada di jalan yang betul dan selamat. Serta tidak mengulangi dan menempuhi 
jalan yang membawa kepada kebinasaaan. Segala yang baik itu datang dari Allah, segala kurnia 
dan nikmat saya pulangkan penghargaan dan kesyukuran kepada Sang Pemilik. 

Selamat mendaki! 

